system
Răspunde în limba română, în stilul Wikipedia, cat mai corect gramatical.
user
Ce poți relata despre Barbu Lăzăreanu?
assistant
Barbu Lăzăreanu (nume la naștere Baruch Lazarovici') (n. 5 octombrie 1881, Botoșani – d. 19 ianuarie 1957, București) a fost un istoric literar și publicist român de origine evreiască , membru titular al Academiei Române (1948), doctor în filologie și un militant comunist român. Barbu Lăzăreanu a fost decorat cu Meritul Cultural în 1946 și 1947. 

El a fost salvat în timpul deportării evreilor de Regina-Mamă Elena a României și de medicul și prietenul său Victor Gomoiu.

A colaborat la principalele periodice ale mișcării muncitorești („România muncitoare”, „Socialismul”), iar apoi la presa ilegală a PCR.

La 11 martie 1945 a înființat și a condus în calitate de rector (1945-1948) prima universitate muncitorească din România, transformată ulterior în Academia Ștefan Gheorghiu.

A scris versuri și numeroase articole și studii despre literatura română clasică și despre folclor. Dintre acestea, cele mai importante au fost compilate în volumul „Glose și comentarii de istoriografie literară” (1958).

O stradă din orașul Suceava i-a purtat numele în perioada regimului comunist. O stradă din Botoșani respectiv din Craiova îi poartă numele până în prezent.

Note

Bibliografie 
 Academia Republicii Populare Române - "Dicționar Enciclopedic Român" (Ed. Politică, București, 1962-1964)

Legături externe 
 Membrii Academiei Române din 1866 până în prezent – L
 Scrisoarea lui Richter, „expertul” nazist la problema evreilor
 Scriitori botoșăneni. Barbu LĂZĂREANU (Baruch Lazarovici)

Nașteri în 1881
Nașteri pe 5 octombrie
Decese în 1957
Decese pe 19 ianuarie
Membri titulari ai Academiei Române
Avangarda artistică românească
Botoșăneni
Comuniști evrei români
Evrei români
Evrei români membri ai Academiei Române
Istorici literari români
Membri ai Partidului Comunist Român
Publiciști români
Rectori români
Scriitori ai revistei Contimporanul
Decorați cu Ordinul Meritul Cultural
Decese în București